Domine, quo vadis

"Domine, quo vadis?" est locutio (Graece ) quae in evangelio Ioannis (13.36) et postea in evangelio Petri uno e apocryphis Novi Testamenti commemoratur.

In hac narratione Petrus apostolus milites principis Neronis ex urbe Romā fugiens ad Viam Appiam Iesum Christum vidisse dicitur. Dein Petrus dominum suum interrogavisse dicitur “Domine, quo vadis?” et Iesus ei respondisse traditur “(Quia relinqui populum meum,) Romam vado iterum crucifigi.” His verbis auditis Petrus ad Iesum haec dixit: “Domine, tecum veniam.” At Christus, postquam Petrus haec verba dixit, iterum in caelum ascendisse dicitur. Itaque Petrus Romam regressus est et in urbe a militibus Romanis comprehensus et paulo post ad crucem ductus est.

In hoc loco ad Viam Appiam, ubi Petrus Iesum Christum vidisse dicitur, hodie aedicula parva sita est.

De hoc occursu scriptor Polonius Henricus Sienkiewicz in quādam fabulā, nomine Quo vadis, narrat.

 Domine, quo vadis? Tabula a Hannibale Carracci pictore Italico picta

Categoria:Evangelium Petri
Categoria:Evangelium secundum Ioannem
Categoria:Locutiones Latinae